Die wêreld in foto’s – 2 September 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Lugfoto van Pescara del Tronto in Italië wys hoeveel skade aangerig is deur ŉ aardbewing wat die gebied op 24 Augustus getref het. Foto: Alessandro Di Meo/ANSA via AP/wire.africannewsagency.com Reddingswerkers soek na slagoffers by die distrikshof in Mardan, Pakistan, nadat ŉ selfmoordbomaanvaller ŉ bom laat ontplof het. Volgens berigte is 12 mense dood en 27 beseer. Foto: Xinhua/Ahmad Sidique (zjy)/wire.africannewsagency.com ŉ Seuntjie van die Harjelah-vlugtelingkamp buite Damaskus speel met modder. Die Siriese burgeroorlog is sedert 2011 aan die gang en kinders ly die ergste daaronder. Foto: Xinhua/Yang Zhen)(zcc)/wire.africannewsagency.com Sebastian Vettel van Duitsland klim terug in sy Ferarri na sy eerste oefensessie vir Sondag se Italiaanse Formule Een by die Monza-renbaan in Italië. Foto: Luca Bruno/wire.africannewsagency.com ŉ Flaminkkuiken van twee weke oud staan in ŉ dam by die Hannover-dieretuin in Duitsland. Foro: Holger Hollemann/dpa via AP/wire.africannewsagency.com